EkBass/fiwiki-20250220-pages-articles huggingface dataset:
Martti Tyrkkö

Martti Sakari Tyrkkö (sukunimi vuoteen 1927 Nieminen; 30. tammikuuta 1904 Ylöjärvi – 25. syyskuuta 1970 Tampere) oli suomalainen pappi, oppikoulun rehtori ja kirjailija. Tyrkkö toimi 1930-luvulla savottapappina Lapin tukkisavotoilla ja myöhemmin hän oli muun muassa Viitasaaren yhteiskoulun rehtorina 1950–1951 sekä Pirkanmaan yhteiskoulun rehtorina Tampereella 1957–1966. Martti Tyrkön veli oli SS-sotilas, toimittaja Jukka Tyrkkö ja sisko oopperalaulaja Marja Tyrkkö.Tyttö ja nauhuri Maarit Tyrkkö == Teoksia == * Ylöjärven pitäjän kansanopetuksen vaiheita. Ylöjärvi 1940 (nimellä M. S. Tyrkkö) * Savottapappina Pohjolassa : kokemuksia ja elämyksiä tukkijätkien parissa. WSOY 1942 * Mies riensi levähtämättä : Kajaanin rovastin Johannes Wäyrysen elämänvaiheita. WSOY 1945 * Rakkaus ja kuolema, näytelmä. 1945 * Ihmisääni juoksuhaudasta, näytelmä. 1946 * Kajaanin kaupungin historia 2, Vv. 1717–1809. Kajaanin kaupunki 1948 * Syyslaulu jätkästä, runoja. Gummerus 1953 * Viitasaaren yhteiskoulun vaiheita vv. 1905–1955. Viitasaaren yhteiskoulu, Jyväskylä 1955 * Ylöjärven historiaa v. 1866–1965. Ylöjärven kunta 1967 == Lähteet == * Suomen kirjailijat-tietokanta ===Viitteet=== == Aiheesta muualla == * Pastori M. S. Tyrkkö : Suomen karhurikkaimmassa erämaassa kesäisellä jalkapatikkamatkalla, Aamulehti, 16.10.1938, nro 279, s. 19, Kansalliskirjaston digitaaliset aineistot Luokka:Suomalaiset kirjailijat Luokka:Suomen evankelis-luterilaisen kirkon papit Luokka: Suomen oppilaitosten rehtorit Luokka:Vuonna 1904 syntyneet Luokka:Vuonna 1970 kuolleet
Lauri Heles

Lauri Heles (sukunimi aik. Helenius, 20. elokuuta 1907 Pietari – 22. elokuuta 1970 Helsinki) oli suomalainen runoilija. == Teoksia == * Viisas kerjäläinen, runoja. Otava 1938 * Levottomia lehtiä, runoja. Otava 1947 == Lähteet == * Suomen kirjailijat-tietokanta Luokka:Suomalaiset runoilijat Luokka:Vuonna 1907 syntyneet Luokka:Vuonna 1970 kuolleet
Pameto

Oy Pameto Ab on suomalainen kiinnitystarvikkeita maahantuova ja valmistava yritys. ==Yritys== Pameto on perustettu perheyhtiönä vuonna 1952 ja se liittyi Etola-yhtiöihin vuonna 1996. Pameton logistiikkakeskus ja pääkonttori sijaitsee Vantaalla ja sen asiakaskunta painottuu metalli- ja raskaskonepajateollisuuteen. Pametolla on myös toimintayksiköt Seinäjoella, Tampereella, Kuopiossa, Turussa ja Oulussa. Pameto-konserniin kuuluvat myös teollisuustarvikkeita valmistava Pameto Production, teollisuuden loppukäyttäjien ja ruuvitukkuliikkeiden palveluun erikoistunut Suomen Pultti, elektroniikka- ja ohutlevyteollisuuteen erikoistunut Pameto Electronics sekä rakennustarvikepuolella Helsingin Pultti Oy ja Dinsol Oy. ==Katso myös== *Etola ==Aiheesta muualla== *Pameton kotisivut *Pameton Electronics *Suomen Pultti *Dinsol Oy *Helsingin Pultti Oy Luokka:Suomalaiset vähittäiskaupan yritykset
Aarne Koponen

Aarne Vilhelm Koponen (17. joulukuuta 1896 Helsinki – 11. lokakuuta 1970 Helsinki) oli suomalainen näytelmäkirjailija. == Teoksia == * Ahneuden ansa, pienoisnäytelmä. 1936 * Veren veto, näytelmä. 1936 * Huvilassa kummittelee, 3-näytöksinen ilveily. Näytelmäkirjasto n:o 52. Pori 1940 * Nuori taikuri ja taituri : pieniä taikatemppuja ja rakentelutehtäviä. Otava 1940, 2. kuvitettu painos 1940, 3. lisätty painos 1949, 4. painos 1960 * Takapihalla filmataan, lastenkirja, kuvittanut Terttu Mäkinen. Kustannus oy Smia, Helsinki 1944 * Kylpyrannalla, yksinäytöksinen pila. Tammen näytelmiä 21. Tammi 1945 * Vornan poika, yksinäytöksinen näytelmä. Tammen näytelmiä 6. Tammi 1945 * Nerolassa, lastenkirja, kuvittanut Eero Nurmela. Kuvataide, Helsinki 1946 * Lapin lumoissa, yksinäytöksinen näytelmä. Näytelmäkirjasto n:o 66. Pori 1956 * Veren veto, 1-näytöksinen huvinäytelmä. Näytelmäkirjasto n:o 67. Pori 1956 == Lähteet == * Suomen kirjailijat-tietokanta Luokka:Suomalaiset näytelmäkirjailijat Luokka:Vuonna 1896 syntyneet Luokka:Vuonna 1970 kuolleet
Daniel Bailey

Daniel Everton Bailey (s. 9. syyskuuta 1986)Daniel Bailey Sports Reference LLC. Viitattu 13.8.2009. on antiguabarbudalainen pikajuoksija. Vuonna 2003 Bailey karsiutui alle 18-vuotiaiden MM-kilpailuissa 100 metrillä välierissä ja oli 200 metrillä neljäs. Seuraavana vuonna hän sijoittui 100 metrillä neljänneksi alle 20-vuotiaiden MM-kilpailuissa ja karsiutui Ateenan olympialaisissa alkuerissä. Ateenan olympialaisten avajaisissa hän kantoi maansa lippua. Saman vuoden alle 20-vuotiaiden Keski-Amerikan ja Karibian mestaruuskilpailuissa hän voitti 100 metriä ja oli toinen 200 metrillä. Vuonna 2005 hän karsiutui Helsingin MM-kilpailuissa 100 metrin alkuerissä ja sijoittui alle 20-vuotiaiden Pan-Amerikan mestaruuskilpailuissa kolmanneksi 200 metrillä. Kansainyhteisön kisoissa 2006 hän karsiutui 100 metrin toisissa alkuerissä. Valencian sisäratojen MM-kilpailuissa 2008 hänet hylättiin 60 metrin alkuerissä. Keski-Amerikan ja Karibian mestaruuskilpailuissa Calissa hän sai hopeaa 100 metrillä ajalla 10,18. Pekingin olympialaisissa 2008 hän selviytyi 100 metrin toisiin alkueriin. Bailey alitti 100 metrillä kymmenen sekuntia ensimmäisen kerran 24. toukokuuta 2009 juostuaan Belémissä Brasiliassa ajan 9,99 s. Hän oli ensimmäinen Etelä-Amerikan maaperällä kymmenen sekuntia alittanut pikajuoksija. Berliinin MM-kilpailuissa 2009 hän sijoittui 100 metrillä neljänneksi ajalla 9,93 s. Dohan sisäratojen MM- kisoissa 2010 hän voitti 60 metrillä MM-pronssia ajalla 6,57. Saman vuoden Splitin maanosien cupissa hän sijoittui 100 metrillä toiseksi. Hän sai samalla matkalla hopeaa Keski-Amerikan ja Karibian mestaruuskilpailuissa Mayagüezissa 2011 ajalla 10,11. Daegun MM-kisoissa 2011 hän oli 100 metrin viides ajalla 10,26. Lontoon olympialaisissa 2012 hän karsiutui 100 metrin välierissä. Bailey karsiutui Moskovan MM-kilpailuissa 2013 100 metrin alkuerissä. Glasgow'n Kansainyhteisön kisoissa 2014 hän sijoittui 200 metrillä kuudenneksi ja karsiutui 100 metrillä välierissä. Pekingin MM-kilpailuissa 2015 hän juoksi toisen osuuden Antigua ja Barbudan 4 × 100 metrin viestijoukkueessa, joka sijoittui kuudenneksi. Rio de Janeiron olympialaisissa 2016 hän selviytyi 100 metrillä alkueristä jatkoon, muttei osallistunut välieräjuoksuun. Bailey harjoittelee Usain Boltin kanssa ja heitä valmentaa Glen Mills. Baileyn ennätys 100 metrillä on 9,91 s, joka on myös Antiguan ja Barbudan ennätys. ==Ennätykset== ===Ulkoradat=== * 100 metrin juoksu: 9,91 (2009) * 200 metrin juoksu: 20,40 (2014) ===Sisäradat=== * 60 metrin juoksu: 6,54 (2009, 2010) ==Lähteet== * === Viitteet === Luokka:Antiguabarbudalaiset pikajuoksijat Luokka:Vuonna 1986 syntyneet Luokka:Elävät henkilöt
Pjotr Apraksin

Kreivi Pjotr Matvejevitš Apraksin (, 1659 – 9. kesäkuuta 1728 Pietari) oli venäläinen valtiomies ja sotapäällikkö. Apraksin johti vuosina 1702–1704 suuren Pohjan sodan aikana Inkerinmaalla ruotsalaisia vastaan toiminutta armeijaa. Hän toimi vuonna 1705 Astrahanin kuvernöörinä ja vuosina 1708–1713 Kazanin kuvernöörinä. Apraksin sai vuonna 1709 pajarin arvon ja oli Venäjällä viimeinen arvon saanut. Vuonna 1718 häntä syytettiin aluksi tsarevitš Aleksein rikostoveriksi, mutta vapautettiin syytteistä. Apraksin oli myöhemmin mukana tuomitsemassa Alekseita. Vuonna 1722 Apraksin nimitettiin oikeuskollegion johtajaksi. == Lähteet == * Luokka:Venäläiset kreivit Luokka:Venäjän hallitsevan senaatin jäsenet Luokka:Kazanin kuvernementin kuvernöörit Luokka:Venäläiset kenraalit Luokka:Vuonna 1659 syntyneet Luokka:Vuonna 1728 kuolleet
Tuovi Tenetti

Ida Maria Hollmérus-Deneddi, kirjailijanimi Tuovi Tenetti (2. elokuuta 1880 Sotkamo – 1. elokuuta 1944 Tampere) oli suomalainen kirjailija. Tenetin historiallinen romaani Maria Garvolia - rikas elämä perustui Siikajoella syntyneen Maria Garvoliuksen (1740–1808) elämänvaiheisiin. Tenetti oli Garvoliuksen pojanpojan, Kajaanin kappalaisen Gustaf Fredrik Högmanin tyttärentytär. == Teoksia == * Taistelija. Gummerus 1913 * Anita Boije. Gummerus 1916 * Tilinpäätös. Gummerus 1918 * Pyhä kaipuu : pieniä puheita Jumalan valtakunnasta, hartauskirja. Karisto 1919, 2. painos 1927 * Pikku tyttö ja satuprinssi : satu suurille ja pienille, lastenkirja. Karisto 1924 * Hän ja me : hiljaisia ajatuksia ja kysymyksiä Pyhän kirjan ääressä, hartauskirja. Karisto 1927 * Iltahartaus : pieni tutkielma eli "Iltatähti" vuoden jokaista iltaa tai päivää varten, hartauskirja. Karisto 1931 * Maria Garvolia - rikas elämä, historiallinen romaani. Suomen kirja, Helsinki 1946 == Lähteet == * Suomen kirjailijat-tietokanta * Helsingin kaupunginkirjasto - Kysy mitä vain Luokka:Suomalaiset kirjailijat Luokka:Vuonna 1880 syntyneet Luokka:Vuonna 1944 kuolleet
Lappland

Lappland (ruotsia, norjaa tai saksaa: "Lappi") tarkoittaa muun muassa seuraavia: * Lappi, alue Norjan, Ruotsin, Suomen ja Venäjän pohjoisosassa * Lappi (ruots. Lappland), maakunta Pohjois-Ruotsissa * Lapplandsender, saksalainen radioasema Suomen Lapissa jatkosodan aikana * Lappland-Kurier, sanomalehti Lapin saksalaisille sotilaille * Lappland (laiva 1900), saksalainen rahtilaiva, upposi 1900 * Lappland (laiva 2. maailmansota), saksalainen kuljetuslaiva, operoi Itämerellä toisen maailmansodan loppuvaiheissa (7 650 BRT) == Katso myös == * Lappi (täsmennyssivu)
Ilma Virtala

Ilma Virtala (oik. Ilma Karoliina Näätänen, o.s. Virtanen; 24. lokakuuta 1886 Nousiainen – 31. joulukuuta 1931 Helsinki) oli suomalainen kirjailija, professori Esko Näätäsen äiti. Ilma Virtala toimi hierojana Helsingissä. Hän kirjoitti Suomen aiheisiin liittyneet romaanit Valkea kansa, Kosken laulu, Jääkärin sisko, Tuomion jälkeen ja näytelmän Heikki Ortela. Lisäksi Virtala kirjoitti avioliittoromaanin Anja rouva. Myöhempinä vuosinaan hän laati enimmäkseen uskonnollisia kirjoitelmia toimien muun muassa Viikkosanomien, Emäntälehden ja viimeksi myös Kotimaa-lehden vakinaisena avustajana.Kuolleita, Uusi Suomi, 04.01.1932, nro 3, s. 2, Kansalliskirjaston digitaaliset aineistot == Teoksia == * Anja rouva. Kirja, Helsinki 1917 * Jääkärin sisko: Romaani. Gummerus 1918 * Valkea kansa. Gummerus 1918 * Tuomion jälkeen: Kertomuksia. Tietäjä, Tampere 1919 * Kosken laulu: Avioliittotarina. Gummerus 1922 * Heikki Ortela, nelinäytöksinen kuvaelmasarja Pohjanmaalta 1917–18. Otava 1924 == Lähteet == * Suomen kirjailijat. == Viitteet == == Aiheesta muualla == * Vapaasti ladattavia Ilma Virtalan e-kirjoja Projekti Lönnrotilta Luokka:Suomalaiset kirjailijat Luokka:Vuonna 1886 syntyneet Luokka:Vuonna 1931 kuolleet
Kurlaajaluuranen

Kurlaajaluuranen (Grallaricula flavirostris) on Keski- ja Etelä-Amerikassa elävä luuriin kuuluva pienikokoinen varpuslintu. == Koko ja ulkonäkö == Kooltaan kurlaajaluuranen on noin 10 cm. Laji on muodoltaan pieni ja pallomainen ja pyrstö on lähes olematon. Selästään ja siivistään lintu on väriltään tummanruskea ja päälaeltaan hivenen harmahtava. Naama ja rinta ovat väritykseltään okrankeltaiset. Rinnassa on myös raidoitusta. Rinnan okran väri muuttuu valkoiseksi vatsassa. == Levinneisyys, elinympäristö ja elintavat == Kurlaajaluurasta tavataan Costa Ricassa, Panamassa, Ecuadorissa, Kolumbiassa, Perussa ja Boliviassa. Lajin elinympäristöä ovat kosteiden vuoristometsien pohjakerrokset. Yleensä lajia tavataan metsissä, jotka sijaitsevat 500-2 100 metrin korkeudella merenpinnasta.. Kurlaajaluuraset elävät yleensä yksin tai pareittain. Lintu on aktiivinen ja vaikea havaita pienen koon ja nopeiden liikkeiden vuoksi. == Pesintä == Ensimmäisen kerran kurlaajaaluurasen pesä löydettiin Boliviasta La Pazin maakunnasta 25. marraskuuta 2001. Kuppimainen pesä sijaitsi kuolleen puun oksalla epifyyttien seassa 46 cm maanpinnan yläpuolella ja oli rakennettu kasvikuiduista, lehdistä ja saniaisten osista sekä vuorattu sammalella. Pesässä oli kaksi vaalean kahvinruskeaa, pilkullista munaa. == Taksonomia == Kurlaajaluurasen luokittelu eli taksonomia on epäselvä. Lajista tunnetaan kaksi alalajia, flavirostris ja boliviana, tosin ITIS ei tunne lainkaan alalajeja.ITIS On esitetty, että nämä kaksi alalajia tulisi yhdistää yhdeksi uudeksi lajiksi Grallaricula boliviana.Mallard & Vogel == Lähteet == Luokka:Luurat
Minnie Riperton

Minnie Riperton (8. marraskuuta 1947 Chicago, Illinois – 12. heinäkuuta 1979 Los Angeles, Kalifornia) oli yhdysvaltalainen soul-laulajatar ja säveltäjä. Riperton tunnetaan parhaiten viiden ja puolen oktaavin äänialastaan ja vuoden 1975 Yhdysvaltain pop-listan ykköshitistään Lovin' You. Riperton kuoli 31-vuotiaana rintasyöpään, joka oli todettu vuonna 1976. Riperton on koomikko Maya Rudolphin äiti. == Diskografia == * 1970: Come to My Garden * 1974: Perfect Angel * 1975: Adventures in Paradise * 1977: Stay in Love * 1979: Minnie * 1980: Love Lives Forever Luokka:Yhdysvaltalaiset laulajat Luokka:Yhdysvaltalaiset soullaulajat Luokka:Vuonna 1947 syntyneet Luokka:Vuonna 1979 kuolleet
Mimmi Lounela

Mimmi Lounela on entinen lapsinäyttelijä. Hän on näytellyt elokuvassa Risto Räppääjä (2008) Riston ystävää Nelli Perhosta, televisioelokuvassa Enon opetukset (2011) sekä Roba-televisiosarjassa. == Aiheesta muualla == * * Luokka:Suomalaiset elokuvanäyttelijät Luokka:Suomalaiset lapsinäyttelijät Luokka:Syntymävuosi puuttuu Luokka:Elävät henkilöt
Jouni Uhlgren

Jouni Sakari Uhlgren (s. 19. joulukuuta 1969, Kuopio) on helsinkiläinen freelance-näyttelijä, teatteriohjaaja ja teatteripedagogi. Hän on työskennellyt teatteriuran lisäksi myös nuorisotyöntekijänä, opettajana ja toimittajana ja turvapaikanhakijoiden vastaanottokeskuksien esimiehenä. Uhlgren on opiskellut Tampereen yliopistossa pääaineena teatterin ja draaman tutkimus ja sivuaineina Suomen kirjallisuus, yleinen kirjallisuustiede sekä av-kulttuurin tutkimus. Teatterikorkeakoulusta hän valmistui vuonna 2000 teatteritaiteen maisteriksi teatteri-ilmaisun opettajan koulutusohjelmasta. Torniosta Peräpohjolan Opistosta hän valmistui vuonna 1992 nuoriso- ja vapaa- aikatoiminnan ohjaajaksi. Lisäksi hänellä on sosiaalipsykologian, sosiaalityön, sosiologian, psykologian ja filosofian opintoja Kuopion yliopiston yhteiskuntatieteelliseen tiedekuntaan. Vuonna 2014 hän valmistui ammatilliseksi opinto-ohjaajaksi Hämeen Ammattikorkeakoulusta. Näyttelijänä ja ohjaajana hän on työskennellyt mm. Rovaniemen Teatterissa, Kokkolan kaupunginteatterissa, Savonlinnan kaupunginteatterissa ja Mikkelin teatterissa/Naisvuoren kesäteatterissa,lukuisissa pienissä ammattiryhmissä ja kesäteattereissa eri puolilla Suomea sekä Kuopion, Lapin ja Tampereen Ylioppilasteattereissa. Hän on esiintynyt lisäksi mainoksissa ja useissa elokuvissa. Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1969 syntyneet Luokka:Elävät henkilöt
Viikin kampuskirjasto

Viikin kampuskirjasto on Helsingissä Viikin tiedepuistossa sijaitseva Helsingin yliopiston kirjasto. Se on toimialojensa suurin tieteellinen kirjasto, jonka kokoelmat ja palvelut ovat kaikkien tiedontarvitsijoiden käytettävissä. Kirjasto on aloittanut toimintansa 1. syyskuuta 1999. Viikin kampuskirjaston muutti nimeä (aiemmin Viikin tiedekirjasto), kun Helsingin yliopiston kirjastot yhdistyivät yhdeksi kirjastoksi 1. tammikuuta 2010. Kampuskirjaston toimialat ovat: * biotieteet * ekologia ja ympäristötieteet * elintarvike- ja ravitsemustieteet * eläinlääketiede * farmasia * maataloustieteet * metsätieteet * talous- ja yhteiskuntatieteet Kirjasto sijaitsee Viikin Infokeskus Koronassa. Samassa rakennuksessa sijaitsee myös Helsingin kaupunginkirjaston Viikin toimipiste. == Kirjaston tilat == Viikin kampuskirjastossa on kokoelmatilojen ja lehtisalin lisäksi eri kokoisia ryhmätyöhuoneita (6–20 henkilölle) asiakkaiden käyttöön. Infokeskuksen pohjakerroksessa sijaitsee lukusali, joka on avoinna Helsingin yliopiston opiskelijoille ympäri vuorokauden. == Kokoelmat == Viikin kampuskirjaston kokoelmissa on Viikin kampuksen tieteenaloihin liittyvää kirjallisuutta ja muuta tietoaineistoa. Kampuskirjaston painetut kokoelmat on luetteloitu yhteiseen Helka-tietokantaan, kuten muidenkin Helsingin yliopiston kirjaston toimipisteiden kokoelmat. Helsingin yliopiston kirjasto hankkii kasvavassa määrin myös elektronisia aineistoja kokoelmiinsa. Elektroniset aineistot on koottu Helka-tietokantaan, jotka ovat käytettävissä yliopiston verkon kautta. == Palvelut == Viikin kampuskirjasto on kaikille avoin kirjasto, ja sen kokoelmat ja palvelut ovat kaikkien tiedontarvitsijoiden käytettävissä. Kirjasto tarjoaa lainauspalveluiden lisäksi tiedonhaun neuvontaa, tiedonhankinnan koulutusta sekä tieto- ja kaukopalvelua. Asiakkaiden käytössä on luku- ja ryhmätyötiloja kirjaston neljässä kerroksessa. Kirjaston web- sivuston kautta ovat käytettävissä elektroniset kokoelmapalvelut ja muut digitaaliset tietopalvelut. == Katso myös == * Helsingin yliopiston kirjasto == Aiheesta muualla == * Helka-tietokanta *Viikin kampuskirjasto *Helsingin yliopiston kirjasto Luokka:Helsingin yliopisto Luokka:Helsingin kirjastot Luokka:Suomen yliopistojen kirjastot Tiedekirjasto
HMS Indefatigable

HMS Indefatigable on ollut kahdeksan Britannian Kuninkaallisen laivaston aluksen nimenä. *HMS Indefatigable (1784) 64-tykkinen kolmannen luokan linjalaiva *HMS Indefatigable (1804) alus *HMS Indefatigable (1848) 50-tykkinen kolmannen luokan linjalaiva *HMS Indefatigable (1891) Apollo- luokan risteilijä *HMS Indefatigable (1909) Indefatigable-luokan taisteluristeilijä *HMS Indefatigable (1913) koululaiva *HMS Indefatigable (R10) Implacable-luokan lentotukialus
Baoanit

Baoanit (; myös bonanit) ovat Kiinassa asuva etelämongolilaista baoanin kieltä puhuva kansa. Vuonna 1990 heitä laskettiin olevan 11 700 henkeä. Baoanit asuvat Gansun ja Qinghain maakunnissa. Heidän esi-isiään ovat Mongolivaltakunnan rajoille sotapalvelusta varten 1200–1300-luvuilla siirretyt mongolit. Pääelinkeinoja ovat maanviljely ja karjanhoito. Kulttuuriin ovat vaikuttaneet tiibetiläiset ja hui-kiinalaiset. Uskonnoltaan baoanit ovat Gansussa muslimeja ja Qinghaissa lamalaisia buddhalaisia. ==Historia== Baoanien alkuperästä tiedetään vain vähän. Heidän suullisen perinteensä mukaan he polveutuvat Tšingis-kaanin armeijan sotilaista. Mongolien Yuan-dynastian hajotessa suuri osa mongolisotilaista ja virkamiehistä palasi Mongoliaan pienemmän osan jäädessä aloilleen, näiden joukossa baoanit. Nimitys baoanit tulee Qinghain Tongrenissa sijainneesta Ming-dynastian aikaisesta Baoanin linnoituksesta, jonka lähistöllä he alun perin asuivat. Oma etninen identiteetti heille syntyi tulevina vuosisatoina heidän sekoittuessaan tiibetiläisten, han- ja hui-kiinalaisten ja tuiden kanssa. Kiinalaiset etnologit pitävät heitä huiden sukulaiskansana. Osa taas pitää heitä yksinkertaisesti islamin uskoon kääntyneinä tuina. Suufilaisen Ma Laichin tiedetään käännyttäneen ainakin paikallisia tiibetiläisiä islamiin 1700-luvun alkupuolella. Vuonna 1862 buddhalaiset tiibetiläiset ja tut hyökkäsivät baoaneja vastaan Rong-Lon luostarin yllyttäminä vaatien näitä kääntymään buddhalaisuuteen. Hyökkäyksistä selvinneet baoanit muuttivat ensin salaarien asuttamaan Xunhuaan ja ottivat sitten osaa hui-kapinaan vuonna 1862. Kapinan epäonnistuttua he muuttivat edelleen Jishishaniin Gansun alueen puolelle. Baoaneista tuli yksi Kiinan virallisista vähemmistöistä vuonna 1952. Erottelu muihin ryhmiin tehtiin pitkälti uskonnon perusteella. Suuri valtaosa rekisteröityneistä baoaneista asui Jishishanissa, kun taas Tongrenissa heitä oli vuonna 1982 vain 170. Tongrenissa on kuitenkin 2 000–3 000 baoanin kielen puhujaa, mutta koska he ovat buddhalaisia, heidät lasketaan tuiksi. Jishishanista tuli vuonna 1981 dongxiangien, salaarien ja baoanien autonominen kunta. Se on yksi Kiinan köyhimmistä kunnista. ==Kulttuuri== Gansun baoanit ovat sunnalaisia ja šiialaisia muslimeja. Suuri osa heistä kuuluu jompaankumpaan kahdesta suuresta suufilaisesta menhuanista, jotka ovat Yatou ja Gaozhaojia. Yatoulla on noin 5 000 seuraajaa ja Gaozhaojialla 3 000. Qinghain puolella baoanit ovat buddhalaisia. Baoanit ovat pääasiassa maanviljelijöitä ja he kasvattavat vehnää ja ruista. Paikallisesti he ovat tunnettuja myös käsitöinä tekemistään puukoista. ==Lähteet== ==Aiheesta muualla== * The Bonan ethnic minority Luokka:Kiinan etniset ryhmät Luokka:Mongolilaiset kansat
Mogolit

Mogolit ovat Afganistanissa asuva länsimongolilaista mogolin kieltä puhuva kansa. Heidän esi-isiään ovat 1200-luvulla alueelle siirtyneet mongolivalloittajat, jotka ovat sekoittuneet paikallisväestöön. Antropologiselta tyypiltään he muistuttavat afgaaneja ja beludžeja. Mogolin kieli on vaihtumassa dariin. Vuoristossa asuvat mogolit harjoittavat paimentolaisuuteen perustuvaa karjanhoitoa, tasangolla asuvat maanviljelyä. Kulttuurissa on arkaaisia mongolilaisia piirteitä. Uskonto on sunnalainen islam. Mogolien määräksi on arvioitu muutamia tuhansia. ==Historia== Mogolit polveutuvat mongoleihin kuuluneista negüdereista, jotka asettuivat Sistanin provinssiin nykyisen Afganistanin ja Iranin rajalle noin vuonna 1270. Mogolien kaksi tunnettua klaaninimeä Burghut ja Arghun ovat olleet käytössä muualla vain niin sanotussa Sinisessä ordassa. Timur Lenk alisti negüderit vuonna 1383. 1500- ja 1600-luvun historiallisissa lähteissä heitä kuvaillaan paimentolaisiksi. Baburin tiedetään todenneen, että osa heistä puhui edelleen mongolin kieltä vielä hänen elinaikanaan. Vielä 1800-luvun alussa mogolit asuttivat yksinomaan vuoristolaaksoja Ghoratin provinsissa, mutta pataanien aiheuttaman paineen takia he muodostivat useita kyliä lähelle Heratia vuonna 1815 ja vuonna 1935 myös Maimanan ja Pol-e Khomrin lähistöille. Ghoratissa mogolit harjoittivat viljelyä keinokastelun avulla ja kesäisin he elivät jurtissa karjansa laiduntaessa niityillä niiden lannoittamista varten. Klaanijako burghuteihin ja arghuneihin muistettiin, mutta sillä ei ollut käytännön merkitystä. Heratin mogolit olivat vuokraviljelijöitä ja Pol-e Khomrin mogolit harjoittivat osittaista paimentoliasuutta. Vuonna 1954 mogolien määräksi arvioitiin useita tuhansia. Heratin mogolit säilyttivät kielensä pitkään, kun taas Ghoratissa kieli vaihtui dariin ja Pol-e Khomrissa pataaniin. Kuitenkin Heratissakin kieli oli 1900-luvulla jo rappeutunutta ja esimerkiksi kaikista numeroista viidestä ylöspäin käytettiin darin kielisiä nimityksiä. Afganistanin sodan vaikutuksia yhteisöön ja sen jälkeistä kehitystä ei tunneta kunnolla. ==Lähteet== Luokka:Afganistanin etniset ryhmät Luokka:Mongolilaiset kansat
Luettelo Vanuatun kaupungeista

Tämä on luettelo Vanuatussa sijaitsevista kaupungeista. *Bunlap *Forari *Ipikil *Ipota *Isangel *Lakatoro *Lamap *Loltong *Longana *Lorevilko *Luganville *Lénakel *Port Olry *Port Vila *Rovo Bay *Sola *Sulphur Bay *Whitesands * Vanuatun kaupungit
HMS New Zealand

HMS New Zealand on ollut kolmen Britannian Kuninkaallisen laivaston aluksen nimenä. *HMS New Zealand (1904), King Edward VII -luokan taistelulaiva *HMS New Zealand (1911) Indefatigable-luokan taisteluristeilijä
Petra Häkkinen

Petra Häkkinen (s. 31. tammikuuta 1979 Helsinki, Suomi) on suomalainen jalkapallomaalivahti. Häkkinen edusti urallaan kasvattajaseuraansa Helsingin Palloseuraa, Malmin Palloseuraa, Tikkurilan Palloseuraa ja Helsingin Jalkapalloklubia. Hän voitti Suomen-mestaruuden HJK:ssa vuonna 2005. Maajoukkueessa Häkkinen teki ensiesiintymisensä 16. maaliskuuta 2004 ystävyysottelussa Kiinaa vastaan. Hän pelasi urallaan kolmessa maaottelussa vuosien 1997 ja 2006 välillä. Hänet valittiin joukkueen kokoonpanoon vuoden 2009 EM-kilpailuihin. == Lähteet == == Aiheesta muualla == * Petra Häkkisen esittely HJK:n sivustolla * Eilisen naistähdet kokoontuvat keskiviikkona Luokka:Suomalaiset jalkapallomaalivahdit Luokka:Vuonna 1979 syntyneet Luokka:Elävät henkilöt
Bamumit

Bamumit ovat Kamerunissa Mbam- ja Nun-jokien välisellä alueella asuva bantukieltä puhuva kansa. Vuonna 1978 heitä arvioitiin olevan 120 000 henkeä. 1600-luvulta lähtien bamumit muodostivat Bamumin valtakunnan. 1800-luvun lopulla sen hallitsija Ibrahim Njoya loi bamumin kieltä varten omaperäisen bamum-kirjoituksen. Bamumin kieltä puhuu noin 215 000 henkeä. Kansan pääelinkeino on maanviljely. Monet käyvät palkkatyössä kahvi- ja banaani- viljelmillä. Suurin osa on muslimeja tai kristittyjä. ==Lähteet== == Aiheesta muualla == Luokka:Bantut Luokka:Kamerunin etniset ryhmät
Marshall Teague

Marshall Teague (22. helmikuuta 1922 – 11. helmikuuta 1959) oli yhdysvaltalainen Indianapolis 500- ja Nascar-kuljettaja. Hän osallistui kolmeen Indianapolis 500 -kilpailuun kausilla 1953–1954 ja 1957. Hän oli vuoden 1957 kilpailussa seitsemäs, juuri pistesijojen ulkopuolella. Teague kilpaili Nascar-sarjassa myös vuosina 1949–1952 ja voitti seitsemän kertaa. Lisäksi hän oli kolmesti paalulla ja ajoi 11 kertaa kymmenen parhaan joukkoon. Hänet tunnettiin lempinimellä "rantojen kuningas" ajoistaan Daytona Beach Road Course kilpailuissa. Vuosina 1951–1952 Teague oli Hudson Motorsin jäsen ja Fabulous Hudson Hornetin ajaja. Hän kilpaili myös stock car -sarjassa vuosina 1951–1954 ja voitti 27 tapahtumaa ja kaksi mestaruutta. Teague kuoli vuonna 1959 yrittäessään nopeusennätystä Daytona International Speedwayllä. Hänet on valittu National Motorsports Press Association Hall of Fameen vuonna 1969, National Auto Racing Hall of Fameen 1988, NASCAR mechanics Hall of Fameen 1989 ja American Auto Racing Writers and Broadcasters Hall of Fameen vuonna 1991. Luokka:Moottoriurheilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:NASCAR-kuljettajat Luokka:Vuonna 1922 syntyneet Luokka:Vuonna 1959 kuolleet
Bamum

Bamum oli bamumien muodostama historiallinen valtio. Se käsitti Mbam- ja Nun- jokien välisen alueen nykyisessä Kamerunissa. Pääkaupunkina toimi Foumban. Bamumit siirtyivät alueelle 1600-luvun tienoilla. Ensimmäinen hallitsija oli Ntšare, joka yhdisti 18 heimopäällikön alueet. Hän kävi sotaa Adamawasta tulleita fulbeja vastaan. Lopullisesti valtakunta muodostui 1700-luvun lopulla Mbusombvon hallituskaudella. Hallitsijan eli mfun ohella valtaa käytti hänen äitinsä sekä ylimystön muodostama neuvosto. 1700–1800-luvuilla alueella kehittyi feodalismi. Talonpojat joutuivat maaorjan asemaan ja samalla muodostui perinnöllinen aristokratia. Vanhastaan esiintyi myös orjuutta. Ibrahim Njoyan hallituskaudella (noin 1888–1922) Bamumissa kehittyivät käsityöammatit ja korkealaatuinen taide. Bamumin kieltä varten luotiin omaperäinen kirjoitusjärjestelmä, ns. bamum-kirjoitus, jota opetettiin kouluissa. 1800-luvun lopulla alueelle levisi islam ja 1900-luvun alussa kristinusko. Vuonna 1902 valtakunta liitettiin Saksan siirtomaahan Kameruniin. Vuonna 1922 siitä tuli osa Ranskan Itä-Kamerunia. ==Lähteet== Luokka:Afrikan entiset monarkiat Luokka:Kamerun
Krystal Meyers

thumb|right|Krystal Meyers Krystal Nicole Meyers (s. 31. heinäkuuta 1988 Orange County, Kalifornia) on yhdysvaltalainen kristillinen rocklaulaja- lauluntekijä ja muusikko. Ensimmäisen sooloesityksensä hän lauloi viisivuotiaana kirkossa. == Levytykset == *Krystal Meyers (2005) *Dying For A Heart (2006) *Make Some Noise (2008) == Aiheesta muualla == *Krystal Meyers Official Website (englanniksi) Luokka:Yhdysvaltalaiset laulajat Luokka:Hengellisen musiikin esittäjät Luokka:Vuonna 1988 syntyneet Luokka:Elävät henkilöt
Harry Reidin kansainvälinen lentoasema

Harry Reidin kansainvälinen lentoasema (aiemmin McCarranin kansainvälinen lentoasema) on Las Vegasin metropolialueen päälentoasema. Se sijaitsee kahdeksan kilometriä Las Vegasin keskustasta etelään, Las Vegas Stripin eteläpäässä Paradisen epäitsenäisen asutuskeskuksen alueella. Matkustajamäärissä laskettuna lentoasema oli vuonna 2019 Yhdysvaltain kahdeksanneksi ja maailman 31. vilkkain lentoasema. Lentoaseman merkittävin yhtiö on Southwest AirlinesTotal Enplanded and Deplaned Passengers Year to Date 2007 . ==Historia== Lentoasema perustettiin vuonna 1942 nimellä Alamo Airport. Vuonna 1948 nimi muutettiin nevadalaisen senaattorin Pat McCarranin mukaan McCarran Fieldiksi. ==Kohteet== ===Terminaali 1=== Terminaali 1 on vilkkain terminaali ja sillä on 96 porttia ja neljä osastoa. ====Osasto A==== * US Airways: * US Airways Express (Mesa Airlines): ====Osasto B==== B-osastossa on 20 porttia: B1-B4, B6, B8-B12, B14, B15, B17, B19-B25. * Southwest Airlines: * Spirit Airlines: * US Airways: kts osasto A * US Airways Express (Mesa Airlines): kts osasto A * Virgin America * WestJet ====Osasto C==== C-osastossa on 20 porttia: C1-C4, C5, C7-C9, C11, C12, C14, C16, C18, C19, C21-C26. * Southwest Airlines: kts osasto B ====Osasto D==== thumb|Tervetuloa-kilpi osastossa D D-osastossa on 45 porttia: D1-D12, D14, D16-D26, D31-D43, D50-D58. * AirTran Airways * Alaska Airlines * American Airlines * Continental Airlines * Delta Air Lines * Delta Connection (Mesaba Airlines) * Delta Connection (SkyWest Airlines) * Frontier Airlines * Horizon Air * JetBlue Airways * Midwest Airlines * Northwest Airlines * Sun Country Airlines * United Airlines * = Allegiant Air Scheduled Charter Flight ===Terminaali 2=== Terminaali 2 tunnetaan myös Charter International Terminalina. Terminaalissa on kahdeksan porttia (T2-1:stä T2-8:een), josta neljä on tarkoitettu kansainvälisiä lentoja varten. * Aeroméxico: Guadalajara [kausittainen], México, Monterrey * Aeroméxico Connect: Culiacán, Hermosillo * Air Canada: Calgary, Edmonton [kausittainen], Montréal-Trudeau, Toronto- Pearson, Vancouver * British Airways: Lontoo-Heathrow (25. lokakuuta alkaen) * Condor: Frankfurt * Hawaiian Airlines: Honolulu * Korean Air: Soul-Incheon * Mexicana: Guadalajara, México, San José del Cabo * Omni Air International: Honolulu * Philippine Airlines: Manila, Vancouver * Skyservice: Toronto- Pearson * Sunwing Airlines: Calgary [kausittainen], Edmonton [kausittainen], Toronto-Pearson, Vancouver [kausittainen] Aviation.ca - Your Number One Source for Canadian Aviation News, Jobs and Information! - Sunwing adds Las Vegas * Thomas Cook Airlines: Belfast-International, Glasgow-International, Manchester (UK) * Virgin Atlantic: Lontoo-Gatwick * Viva Aerobus: Monterrey ===Muu lentotoiminta=== Harry Reidilta operoidaan myös charter- ja rahtilentoja sekä helikopterilentoja Grand Canyonille. Janet kuljettaa lentoasemalta työntekijöitä Yhdysvaltain asevoimien salaisiin laitoksiin. ==Lähteet== ==Aiheesta muualla== * Lentoaseman viralliset sivut * Luokka:Yhdysvaltain lentoasemat Luokka:Nevadan rakennukset ja rakennelmat Luokka:Nevadan liikenne Luokka:Clarkin piirikunta (Nevada)
Bamum-kirjoitus

Bamum-kirjoitus on Kamerunissa puhuttua bamumin kieltä varten laadittu omaperäinen kirjoitusjärjestelmä. Sen loi vuoden 1896 tienoilla Bamumin hallitsija Ibrahim Njoya. Kahdenkymmenen vuoden aikana Njoya kehitti kirjoitusjärjestelmästä seitsemän muunnosta. Ensimmäinen niistä oli 510 merkkiä käsittänyt kuvakirjoitus. Myöhemmin merkkien määrä väheni, ja järjestelmästä kehittyi foneettinen tavumerkistö. Kolmannesta variantista lähtien kirjoituksen suunta oli vasemmalta oikealle. Bamum-kirjoituksen mallina on mahdollisesti toiminut läntisessä Nigeriassa 1800-luvun puolivälistä käytetty nsibidi-muistiinpanojärjestelmä. Njoyan kuoltua bamum- kirjoitus jäi pois käytöstä. Säilyneet tekstit käsittävät kirjeenvaihtoa, hallitsijan määräyksiä, Bamumin historian, lääkekirjan ja Raamatun käännöksiä. ==Lähteet== ==Aiheesta muualla== * Bamum Scripts and Archives Project Luokka:Bantukielet Luokka:Kamerun Luokka:Tavukirjoitusjärjestelmät
Ibrahim Njoya

Ibrahim Njoya (? – 1933) oli nykyisen Kamerunin alueella sijainneen Bamumin valtakunnan hallitsija. Njoya peri vallan isältään lapsena vuoden 1888 tienoilla. Sijaishallitsijana toimi aluksi hänen äitinsä. Njoya kehitti käsityötaidetta, loi omaperäisen bamum-kirjoituksen ja perusti kouluja. Hän on kirjoittanut Bamumin historian sekä kristinuskoa ja islamia yhdistäviä synkreettisiä uskonnollisia käsityksiään esittelevän teoksen. Vuonna 1922, kun Itä-Kamerun siirtyi Ranskan hallintaan, Njoya karkotettiin Yaoundéen. ==Lähteet== Luokka:Kamerunilaiset henkilöt Luokka:Hallitsijat Luokka:Syntymävuosi puuttuu Luokka:Vuonna 1933 kuolleet
Unto Lehtonen

Unto Erkki Olavi Lehtonen (31. lokakuuta 1919 Elimäki – 1. heinäkuuta 1944 Manssila, Rajakontu) oli suomalainen runoilija joka kaatui jatkosodan aikana. Kahdeksanlapsiseen perheeseen syntyneen Unto Lehtosen isä oli Valtion rautateiden palveluksessa Korian rautatieasemalla. Lehtonen aloitti runojen kirjoittamisen jo 1930-luvulla käydessään Kotkan lyseota ja hän kuului jäsenenä Nuoren Voiman liiton harrastuspiiriin. Talvisotaan Lehtonen lähti vapaaehtoisena ja hän osallistui sodan loppuvaiheissa Suomenlahden rannikolla käytyihin taisteluihin. Välirauhan aikana kesällä 1940 Lehtonen kävi upseerikurssin ja hänestä tuli vänrikki 1941 ja luutnantti 1942. Jatkosodan aikana Lehtonen oli joukkueenjohtajana aluksi Karjalankannaksella ja sitten Syvärillä JR 2:n 7. komppaniassa. Hän toimi myös JR 2:n II pataljoonan valistusupseerina. Lehtonen jatkoi runojen kirjoittamista myös rintamalla. Kesäkuun lopulla 1944 suomalaiset joutuivat vetäytymään Syväriltä ja Aunuksesta venäläisten suurhyökkäyksen tieltä Rajakonnun seudulle vanhan rajan tuntumaan. Lehtonen toimi tässä vaiheessa JR 2:n II pataljoonaan lähettiupseerina. Pataljoonan esikunta joutui tykistötuleen Manssilan kirkonmäellä 1. heinäkuuta 1944 ja tässä yhteydessä Lehtonen sekä pataljoonan komentaja majuri Tauno Simo kaatuivat. Lehtosen ja Simon ruumiit jäivät kentälle. Lehtosen rintamalla kirjoittamia runoja julkaistiin Kukkiva murhe- nimisenä kokoelmana 1945. == Teokset == * Kukkiva murhe, runokokoelma. WSOY 1945 == Lähteet == * Suomen kirjailijat-tietokanta * JR 2:n sivut: Unto Lehtonen – runoilija ja soturi Luokka:Suomalaiset runoilijat Luokka:Vuonna 1919 syntyneet Luokka:Vuonna 1944 kuolleet Luokka:Suomalaiset toisessa maailmansodassa kaatuneet
Zarema Sadulajeva

Zarema Sadulajeva (; n. 1974 – 10. elokuuta 2009) oli venäläinen lasten puolesta toiminut ihmisoikeusaktivisti, joka murhattiin yhdessä aviomiehensä kanssa elokuussa 2009. Sadulajevan murha liittyi käynnissä olleeseen murhasarjaan, jossa tuntemattomat murhaajat tappoivat Tšetšenian sotarikoksia julki tuoneita ihmisoikeusaktivisteja, lakimiehiä ja toimittajia. == Katso myös == *Anna Politkovskaja *Natalia Estemirova ru:Убийство Заремы Садулаевой и Алика Джабраилова Luokka:Venäläiset ihmisoikeusaktivistit Luokka:Venäläiset henkirikosten uhrit Luokka:1970-luvulla syntyneet Luokka:Vuonna 2009 kuolleet
Shorty Templeman

Clark "Shorty" Templeman (12. elokuuta 1919 Pueblo, Kalifornia, Yhdysvallat – 24. elokuuta 1962 Marion, Ohio) oli yhdysvaltalainen Formula 1 ja Indianapolis 500 -kuljettaja. ==Ura== ===Indianapolis 500 ja Formula 1=== Templeman osallistui viiteen Indianapolis 500 -kilpailuun kausilla 1955, 1958 ja 1960–1962. Hän oli parhaimmillaan neljäs vuoden 1961 kilpailussa. Templemanin ajamista Indianapolis 500 -kilpailuista vuosien 1950-1960 tulokset laskettiin mukaan Formula 1 -kausiin. Vuonna 1955 hän osallistui kilpailuun Trevis -tallissa ja Kurtis Kraftilla vuosina 1958 sekä 1960. Hän keskeytti jokaisella kerralla eikä saanut yhtään Formula 1:iin mukaan luettavaa pistettä kisoista. ===Muut sarjat=== Templeman kilpaili myös AAA- ja USAC-sarjoissa vuosina 1954–1962 ja oli parhaimmillaan toinen vuonna 1961 Syrakusassa ja DuQuoinissa. Templeman kilpaili myös Midget cars -sarjassa voittaen viisi Washington State- ja kolme Oregon Midget -mestaruutta. Hän voitti myös kolme USAC National Midget Seriesin mestaruutta ja kolme Night Before the 500 -mestaruutta Indianapolisissa 1956. Hän kuoli midget car -kilpailussa Ohiossa 1962. Templeman on valittu vuoden 1984 National Sprint Car Hall of Fameen ja vuoden 1984 National Midget Auto Racing Hall of Fameen. ==Lähteet== Luokka:Moottoriurheilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:Vuonna 1919 syntyneet Luokka:Vuonna 1962 kuolleet
Foumban

Foumban on kaupunki Kamerunissa. Se sijaitsee 70 kilometriä Bafoussamista koilliseen. Asukkaita arvioitiin vuonna 2005 olevan noin 84 000 henkeä.Cameroon: Provinces, Major Cities & Urban Communes - Statistics & Maps on City Population 1900-luvun alkuun saakka Foumban oli Bamumin valtakunnan pääkaupunki. Nykyään se on merkittävä perinteisen käsityötaiteen keskus ja suosittu matkailukohde. Kaupungissa on kotiseutumuseo ja vuonna 1917 valmistunut Bamumin hallitsijan Ibrahim Njoyan palatsi. ==Lähteet== == Aiheesta muualla == Luokka:Kamerunin kaupungit
Annales maximi

Annales maximi olivat Rooman tasavallan pontifex maximuksen pitämiä aikakirjoja. Ylipappi kirjasi kaikki merkittävät julkiset tapahtumat yksityiskohtaisesti ja julkaisi lyhennetyn version valkoisella taululla, joka sijaitsi Regian ulkopuolella Forum Romanumilla. Annaalien pito lakkasi Gracchusten aikana vuonna 133 eaa. Tuolloin ne täyttivät 80 kirjaa, ja sisälsivät tapahtumat kaupungin myyttisestä alusta tuolloisen pontifex maximuksen Publius Mucius Scaevolan kauteen saakka. Cicero viittaa käytäntöön, ja Cato tuomitsi siihen liittyvän taikauskon sekä sen, että kirjoihin kirjattiin vähäpätöisiä seikkoja ja huonoja uutisia, kuten nälänhätiä. Varhaiset roomalaiset historioitsijat kuitenkin hyödynsivät annaaleja paljon lähteenään. == Lähteet == == Kirjallisuutta == * Luokka:Rooman valtakunta
Tuoksuampiaisyrtti

Tuoksuampiaisyrtti eli turkkilainen melissa (Dracocephalum moldavica) on hyväntuoksuinen, yksivuotinen yrttikasvi, joka on kotoisin Himalajan ja Etelä- Siperian alueelta. Suomessa se on vielä suhteellisen uusi tulokas. Tuoksuampiaisyrtti kasvaa keskimäärin 50 cm korkeaksi ja kukkii heinä–elokuussa. Sillä on sinipunaiset tai siniset kukat, jotka muodostavat tähkämäisiä kukintoja ylempien lehtien lehtihankoihin. Kasvi muistuttaa kemialliselta koostumukseltaan sitruunamelissaa. Sitä on käytetty 1500-luvulta lähtien rohtona edistämään ruoansulatusta ja lievittämään ilmavaivoja ja kouristuksia. Paitsi rohtona tuoksuampiaisyrttiä käytetään myös mesikasvina, tee- ja mausteyrttinä sekä hajuvesiteollisuuden raaka-aineena. == Lähteet == == Aiheesta muualla == *United States Department of Agriculture (USDA): Dracocephalum moldavica Luokka:Ampiaisyrtit
Kansalaisinfo

Kansalaisinfo on Suomen eduskunnan kaikille kansalaisille avoin palvelupiste, joka on toiminut vuodesta 2004 alkaen eduskunnan lisärakennuksessa Pikkuparlamentissa Helsingin keskustassa osoitteessa Arkadiankatu 3. Pikkuparlamentin Kansalaisinfossa on saatavilla tietoa ja materiaalia eduskunnasta ja sen toiminnasta. Myös Ulkoasiainministeriön Eurooppatiedotuksen Helsingin toimipiste toimi Kansalaisinfossa joulukuuhun 2012 asti. Pikkuparlamenttiin ja Kansalaisinfon kuljetaan yhdestä ovesta. Kansalaisinfon tiloissa ollaan heti ovesta sisään tullessa, muualle Pikkuparlamenttiin jatketaan matkaa turvatarkastuksen kautta. Kansalaisinfossa voi käyttää maksutta langatonta verkkoyhteyttä (WLAN) ja tilassa on muutama internet-pistäytymispääte, joilla voi selata eduskuntaan liittyviä tai muita internet-sivuja. Eduskunnan lisäksi Kansalaisinfossa toimii Fazer Amican kahvila Café Pikku Parlamentti. ==Eduskunta== Kansalaisinfo tarjoaa tietoa ja maksuttomia esitteitä eduskunnasta ja sen toiminnasta, eduskuntatyöstä, Eduskunnan kirjastosta ja eduskunnan oikeusasiamiehestä. Kansalaisinfon auditoriossa voi tutustua eduskuntaa esittelevän videoon. Hieman yli 8 minuuttia kestävän videon voi katsoa suomeksi, ruotsiksi, englanniksi, saksaksi, espanjaksi, ranskaksi, venäjäksi tai kiinaksi. Suomenkielisessä videossa on lisäksi suomalainen tekstitys. Kansalaisinfo on auki maanantaista perjantaihin 10–16. Kun eduskunnan täysistunto on käynnissä samaan aikaan, eikä Kansalaisinfossa ole mitään tilaisuutta käynnissä, voi tilassa seurata istuntolähetystä. Kansalaisinfo on suljettu eduskunnan istuntotaukojen aikana eli silloin kun eduskunta ei ole koolla. ==Tilaisuudet== Kansalaisinfon auditoriossa järjestetään eduskuntatyöhön liittyviä keskustelutilaisuuksia, luentoja, tapahtumia ja teemapäiviä. Tilaisuuksia järjestävät eduskuntaryhmät, kansanedustajat, eduskunnan yksiköt ja kerhot, usein yhteistyössä kansalaisjärjestöjen kanssa. Viikko-ohjelman voi katsoa muun muassa eduskunnan sivuilta. Voi myös liittyä eduskuntatiedotuksen sähköpostilistalle. ==Lähteet== * Näin eduskunta toimii – Kansalaisinfo Luokka:Eduskunta Luokka:Tiedotus- ja suhdetoiminta Luokka:Kamppi
Pikku-Maattivuono

Pikku-Maattivuono (Topografinen kartta ) on Barentsinmeren vuono Petsamon kunnan pohjoisosassa Petsamon piirissä Murmanskin alueen luoteisosassa Venäjällä. Vuono sijaitsee Suomen Neuvostoliitolle vuonna 1944 luovuttaman entisen Petsamon kunnan alueella. Pikku-Maattivuono sijaitsee Petsamonvuonon ja Maattivuonon välissä, aivan Petsamonvuonon suun itäpuolella. Vuono on noin kuusi kilometriä pitkä ja sen perukkaan laskee muutama pieni järvi. Pikku- Maattivuonon alueella ei ollut pysyvää asutusta alueen kuuluessa Suomelle, eikä siellä ole asutusta myöskään nykyisin. == Lähteet == Luokka:Petsamon vuonot
Espanjan parlamenttivaalit 1996

Espanjan parlamenttivaalit 1996 pidettiin 3. maaliskuuta. Vaalien voittaja oli kansanpuolue, joka sai 156 paikkaa. Sosialistit joutuivat tyytymään 141 paikkaan. Kansanpuolueen puheenjohtajasta José María Aznarista tuli pääministeri. ==Tulokset== Puolue Äänet % Paikat Kansanpuolue 9.716.006 38.79 156 Espanjan sosialistinen työväenpuolue 9.425.678 37.63 141 Yhdistynyt vasemmisto 2.639.774 10.54 21 Convergència i Unió 1.151.633 4.60 16 Baskien kansallispuolue 318.951 1.27 5 Kanarian koalitio 220.418 0.88 4 Bloque nacionalista galego 220.147 0.88 2 Herri Batasuna 181.304 0.72 2 Esquerra Republicana de Catalunya 167.641 0.67 1 Andalusian puolue 134.800 0,54 0 Baskien solidaarisuus 115.861 0.46 1 Valencian liitto 91.465 0.37 1 Muut Yhteensä Yhteensä 25.173.132 350 Luokka:Vuoden 1996 vaalit Parlamenttivaalit 1996
Rohtonukula

Rohtonukula eli nukula tai kansanomaisilta nimiltään sydämenvahvistusyrtti eli ulkomaanviholainen (Leonurus cardiaca) on karvainen, monivuotinen ruohovartinen kasvi, joka kasvaa Etelä- ja Keski-Suomessa harvinaisena viljelyjäänteenä. Eteläisemmässä Euroopassa se on luonnonvarainen kasvi. Suomessa rohtonukulasta esiintyy kaksi alalajia, Lounais-Suomessa ja Pohjanlahden rannikolla vallitsee lännenrohtonukula eli lännennukula (Leonurus cardiaca subsp. cardiaca), idässä villarohtonukula eli villanukula (Leonurus cardiaca subsp. villosus). Rohtonukula voi kasvaa jopa 2 m korkeaksi ja kukkii heinä–elokuussa. Sen lehdet ovat nelisärmäiset ja pehmeäkarvaiset ja vastakkain kiinni kasvin varressa. Alimmissa lehdissä on viisi, mutta ylimmissä lehdissä vain kolme liuskaa. Kukat ovat vaaleanpunaiset tai valkoiset ja muodostavat varren yläosaan erillisiä lehtihankaisia kiehkuroita 6–12 kukan ryhminä. Rohtonukula on lääkekasvi, jonka tarkkaa kemiallista koostumusta ei edelleenkään tunneta. Kasvin kuivattuja latvakukintoja on käytetty rohtona alentamaan verenpainetta ja lievittämään hermostollisia ja toiminnallisia sydänvaivoja. Rohtonukulalla on myös voimakkaasti rauhoittava vaikutus. Rohtonukulaa voi käyttää myös koviin kuukautiskaipuihin. == Lähteet == == Aiheesta muualla == * Kassu – Kasvien suomenkieliset nimet: Rohtonukula eli nukula (Leonurus cardiaca) * Luontoportti: Nukula (Leonurus cardiaca) * Pohjolan kasvien pauloissa: Leonurus cardiaca subsp. cardiaca - rohtonukula subsp. lännenrohtonukula * Pohjolan kasvien pauloissa: Leonurus cardiaca subsp. villosus - rohtonukula subsp. villarohtonukula * United States Department of Agriculture (USDA): Leonurus cardiaca Luokka:Nukulat Luokka:Lääkekasvit
BAE Systems

BAE Systems on brittiläinen ase-, turvallisuus- ja ilmailualan pörssiyhtiö. Sen pääkonttori sijaitsee Farnboroughissa, Englannin Hampshiren kreivikunnassa. Sillä on toimintaa ympäri maailman, muun muassa Yhdysvalloissa toimii sen tytäryhtiö BAE Systems Inc. BAE on maailman kolmanneksi suurin ja Euroopan suurin asevalmistaja. Yhtiö muodostettiin 30. marraskuuta 1999 yhdistämällä toisiinsa brittiläiset Marconi Electronic Systems (MES) ja British Aerospace (BAe). Marconi oli General Electric Companyn puolustuselektroniikan ja laivanrakennuksen osasto ja British Aerospace oli Britannian lentokone-, ammus- ja puolustusjärjestelmäteollisuuden yhteenliittymä. ==Organisaatio== BAE Systemsin toiminta on jaettu viiteen liiketoimintaryhmään: Electronics, Intelligence & Support, Land & Armaments, Programmes & Support, International Businesses ja HQ & Other Businesses. ===Electronics, Intelligence & Support=== *BAE Systems Customer Solutions tuottaa järjestelmänhallinta- ja analysointipalveluita, informaatioteknologiaa, tutkia ja laivastojärjestelmiä. *Electronics & Integrated Solutions tuottaa elektronisia järjestelmiä sotilas- ja siviilikäyttöön. ===Land & Armaments=== BAE Systems Land and Armaments synnytettiin vuonna 2005 yhdistämällä yhdysvaltalainen United Defense Industries (UDI) ja BAE Systems Land Systems. United Defense oli aiemmin ostanut Saabilta Boforsin tykkituotannon joka siirtyi yhdistymisessä BAE Systemsille. Näiden lisäksi yhtiö valmistaa taisteluajoneuvoja ja ohjusten laukaisualustoja. Vuonna 2007 tuotevalikoima laajeni kattamaan muun muassa henkilökohtaiset suojaliivit ja käsiraudat. *BAE Systems AB, Ruotsi **BAE Systems Hägglunds, Örnsköldsvik, Ruotsi, taisteluajoneuvoja, omistaa 50 % osuuden Patria Land & Armamentin kanssa yhteisestä Patria Hägglunds Oy:stä, mm. Patria AMV -vaunut. **BAE Systems Bofors, Karlskoga, Ruotsi, UDI:n Saabilta ostama Boforsin tykkituotanto, kenttä- ja laivatykit. **BAE Systems C-ITS, taistelusimulaattoreita, aiempi UDI:n tytäryhtiö. *Pinzgauer -maastokuorma-autot, Guildford, Iso-Britannia. ===Programmes & Support=== *BAE Systems Military Air & Information, suunnittelee, kehittää ja valmistaa sotilaslentokoneita *BAE Systems Surface Ships, rakentaa merivoimien pinta- aluksia *BAE Systems Submarine Solutions, valmistaa torpedoja ja merimiinojen raivauskalustoa *BAE Systems Integrated System Technologies (lyh. BAE Insyte), tuottaa johtamisjärjestelmiä, tutkia ja säähavaintojärjestelmiä ===International Businesses=== *BAE omistaa 20,5 % ruotsalaisesta SAAB AB:sta ja 50 % JAS Gripen -hävittäjiä markkinoivasta Gripen International KB:sta sekä 37,5 % brittiläis-ranskalais-saksalais-italialaisesta MBDA -aseyhtiöstä (helmikuusta 2006 lähtien). BAE Systems Australia tarjoaa ilma-alusten tuki-, koulutus-, ja simulaattoripalveluja. ===HQ & Other Businesses=== ==Lähteet== == Aiheesta muualla == Luokka:Brittiläiset aseteollisuusyritykset Luokka:Ilmailuteollisuusyhtiöt Luokka:Brittiläiset teollisuusyritykset Luokka:Brittiläiset pörssiyhtiöt Luokka:FTSE 100 -indeksi
Gökbelen

Gökbelen on kylä Silifken piirissä Turkissa. Vuonna 2010 siellä oli 171 asukasta. Kesäisin kylän väkiluku kasvaa. == Aiheesta muualla == * Silifken kunnan verkkosivusto * Taşucun kunnan verkkosivusto Luokka:Turkin maantiede
The F-Ups

The F-Ups on yhdysvaltalainen pop-punkyhtye, joka perustettiin vuonna 1999. Yhtye on tullut tunnetuksi muun muassa NHL 2005 ja Burnout 3: Takedown -peleissä olleesta kappaleesta ”Lazy Generation”. Luokka:Yhdysvaltalaiset yhtyeet
Trambesòs

Trambesòs on pikaraitiotiejärjestelmä Barcelonan suurkaupunkialueella Espanjan Kataloniassa. Se yhdistää Badalonan ja Sant Adrià de Besòsin kaupungit Barcelonaan. Siihen kuuluu kolme linjaa, joita merkitään tunnuksilla T4, T5 ja T6. Linjat 1-3 puolestaan kuuluvat Trambaix-järjestelmään. Trambesòs ja Trambaix aiotaan myöhemmin yhdistää suuremmaksi kokonaisuudeksi. Raitiotielinjat on merkitty myös useisiin tuoreempiin metrokarttoihin. Vuonna 2008 kaikkien kolmen Trambesòs-linjan yhteenlaskettu matkustajamäärä oli 7 408 730. ==Linjat== ===Tiedosto:TramBarcelona T4 Logo.PNG Linja T4=== T4 on Trambesòs-linjoista ensimmäinen. Se otettiin käyttöön 8. toukokuuta 2004. Seuraavassa on lueteltu linjan pysäkit, joiden yhteydessä on mainittu myös vaihtomahdollisuudet Barcelonan metroon ja Renfen juniin. * Ciutadella | Vila Olímpica * Wellington * Marina * Auditori i Teatre Nacional * Glòries * Ca l'Aranyó * Pere IV * Fluvià * Selva de Mar * El Maresme * Fòrum * Can Llima * Central Tèrmica del Besòs * Estació de Sant Adrià ===Tiedosto:TramBarcelona T5 Logo.PNG Linja T5=== T5 otettiin käyttöön 14. lokakuuta 2006. * Glòries * La Farinera * Can Jaumandreu * Espronceda * Sant Martí de Provençal * Besòs * Alfons el Magnànim * Parc del Besòs * La Catalana * Sant Joan Baptista * Encants de Sant Adrià * Sant Roc * Gorg ===Tiedosto:TramBarcelona T6 Logo.PNG Linja T6=== T6 otettiin käyttöön 15. kesäkuuta 2008. * Gorg * Sant Roc * Encants de Sant Adrià * Sant Joan Baptista * La Catalana * La Mina * Central Tèrmica del Besòs * Estació de Sant Adrià ==Lähteet== ==Aiheesta muualla== *Barcelonan raitioteiden virallinen sivusto Luokka:Pikaraitiotiet Luokka:Barcelonan liikenne Luokka:Espanjan raitiotieliikenne ca:Tram#Trambesòs de:Straßenbahn Barcelona#Trambesòs